Illyustrativ foto 2018 yil 11 sentabr kuni soat 00:30larda Toshkent viloyati, Nurafshon shahrida yashovchi fuqaro M. (1972 y.t. erkak) Toshkent shahrining Mirzo Ulug‘bek tumani, Osiyo ko‘chasidagi «Olam farm» MChJ dorixonasi yonida turgan Suriya fuqarosi M.ga (1992 y.t. erkak) tegishli bo‘lgan «Honda Accord» rusumli avtomashinani olib qochgan. Bu haqda Bosh prokuratura matbuot xizmati xabar bermoqda. 11.09.2018 yilda tuman prokuraturasi tomonidan M.ga nisbatan O‘zbekiston Respublikasi Jinoyat kodeksining 267-moddasi 1-qismi bilan jinoyat ishi qo‘zg‘atilib, tergov harakatlari olib borilmoqda.